stanford-oval/wikipedia huggingface dataset:
Mick Gordon
Palkinnot ja ehdokkuudet > The Game Awards

| Vuosi | Videopeli | Palkinto | Lopputulos |
| --- | --- | --- | --- |
| 2020 | Doom Eternal | Paras musiikki | Ehdokkuus |
Aiheesta muualla

Virallinen sivusto
Virallinen YouTube-kanava
Melassilaki

Melassilaki (engl. Molasses Act) oli Ison-Britannian parlamentin vuonna 1733 säätämä laki, jolla määrättiin vero ei-brittiläisistä siirtomaista brittien Pohjois-Amerikan siirtokuntiin tuotavalle melassille, sokerille ja rommille.
Lain tarkoituksena oli suosia Brittiläisen Länsi-Intian sokerinviljelijöitä, jotka muuten eivät luonnonolojen vuoksi kyenneet kilpailemaan hinnoissa Ranskan Länsi-Intian sokerintuottajien kanssa. Pohjois-Amerikan siirtokuntalaiset vastustivat lakia, koska heidän mielestään Brittiläinen Länsi-Intia ei tuottanut tarpeeksi melassia heidän tarpeisiinsa. Melassia käytettiin rommin valmistukseen, joka oli Uudessa-Englannissa merkittävä tuotannonala. Siellä tuotetun rommin hinnan nostaminen melassiveron vuoksi olisi heikentänyt markkinoilla sen kilpailukykyä ja menekkiä. Melassilailla ei siksi ollutkaan käytännön vaikutusta, sillä siirtokuntalaiset kiersivät sitä salakuljetuksella.
Melassilain tilalle säädettiin vuonna 1764 sokerilaki, josta tuli yksi Amerikan vallankumoukseen johtanutta kehitystä lietsoneista kiistanaiheista.
Matti Mäntylä

Matti Juhani Mäntylä (s. 9. joulukuuta 1945 Turku) on suomalainen näyttelijä, joka on toiminut pisimpään Porin Teatterissa. 2010-luvun keskivaiheilla eläkkeelle jäänyt Mäntylä on toiminut sen jälkeenkin Porin Teatterisäätiön hallituksen puheenjohtajana.
Mäntylä on valmistunut Tampereen yliopiston näyttelijätyökurssilta teatteritaiteen maisteriksi. Hän tuli Porin Teatteriin vuonna 1975 näyteltyään sitä ennen Vaasassa ja Tampereella. Hän on työskennellyt myös Jyväskylässä, Kotkassa ja Helsingissä.
Matti Mäntylän merkittäviä teatterirooleja Porissa ovat olleet Kirsikkapuiston Leonid Andrejevits Gajev 2004, Poltetun oranssin tohtori Fromm 2005, Mestariluokan Stalin 2009 ja Kauppamatkustajan kuoleman Willy Loman 2007. 2010-luvun alkuvuosina hän toimi ohjaajana Vaasan kaupunginteatterissa. Vuonna 2017 hän teki sairauslomalta toivuttuaan Porissa roolin Tuntemattoman sotilaan majuri Sarastienä.
Mäntylä on nähty myös useissa suomalaisissa elokuvissa ja televisiosarjoissa, kuten vuoden 1997 suositussa Ylen kausisarjassa Vuoroin vieraissa. Elokuvarooleja hän on tehnyt monissa Visa Mäkisen ja Timo Koivusalon ohjauksissa.
Mäntylän puoliso on näyttelijä Kielo Tommila.
Elokuvat

Natalia (1979)
Kaikenlaisia karkulaisia (1981)
Pi pi pil... pilleri (1982)
Likainen puolitusina (1982)
Agentti 000 ja kuoleman kurvit (1983)
Vapaa duunari Ville-Kalle (1984)
Yön saalistajat (1984) – Reuna, gangsteri
Pirtua, pirtua (1992)
Pekko ja poika (1994) – Antero Korppu, sosiaalivirkailija
Kulkuri ja joutsen (1999) – Toivo Kärki
Rentun ruusu (2001) – Toivo Kärki
Sibelius (2003) – Forsten
Kaksipäisen kotkan varjossa (2005) – pormestari
Täällä Pohjantähden alla (2009) - Opettaja
TV-sarjat

Pekko Aikamiespoika (1992) – Pankinjohtaja
Kotikatu (1996) – Olli Kovanen
Ihmeidentekijät (1996) – Ripa Salmi
Vuoroin vieraissa (1997) – Jake
Headhunters (2004) – Eino
NDA – Salassapitosopimus (2005) – Tom Björkman
Presidentit (2006) – Martti Ahtisaari
Elämää suurempaa (2012) – Eki Leino
Aiheesta muualla

Matti Mäntylä Ilona-esitystietokannassa, Teatterin tiedotuskeskus
Maurice Girardot

| Maurice Girardot> Henkilötiedot |
| --- | --- |
Koko nimi:  Maurice Girardot
Syntynyt: 22. joulukuuta 1921 Pariisi, Ranska
Kuollut: 8. maaliskuuta 2020 (98 vuotta)
Kansalaisuus:   Ranska
Koripalloilija
Lempinimi:  Gigi
Pituus:  178 cm
Maajoukkueet
1945–1949:   Ranska
Ottelut (pisteet):  13
Valmennusura
:  Château-Thierry (naiset)
Aiheesta muualla
FIBA
| Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Maa:   Ranska> Miesten koripallo. |
| --- | --- | --- | --- |
|  Hopeaa | Lontoo 1948 |  |  |
Maurice Joseph Girardot (22. joulukuuta 1921 Pariisi – 8. maaliskuuta 2020) oli ranskalainen koripalloilija, olympiamitalisti ja koripallovalmentaja.
Girardot edusti Ranskan miesten maajoukkuetta vuosina 1945–1949 yhteensä 13 ottelussa saavuttaen olympiahopeaa Lontoossa 1948. Hän kuului Ranskan kokoonpanoon myös vuosien 1946 ja 1947 EM-kilpailuissa, joissa maa sijoittui neljänneksi ja viidenneksi. Girardot valmensi Anne-Marie Colchenin tähdittämän Château-Thierryn joukkueen naisten Ranskan mestariksi kolmesti peräkkäin vuosina 1950–1952. Girardot kuoli olympiahopeajoukkueensa viimeisenä jäsenenä 98 vuoden iässä 8. maaliskuuta 2020.
Aiheesta muualla

Maurice Girardot Kansainvälinen olympiakomitea. (englanniksi)
Ranskan joukkue – Kesäolympialaiset 1948
3 Buffière |
4 Dérency |
5 Thiolon |
6 Perrier |
7 Chocat |
8 Offner |
9 Even |
10 Desaymonet |
11 Guillou |
12 Bonnevie |
13 Girardot |
14 Rebuffic |
15 Quénin |
16 Barrais |
Valmentaja Busnel
Matti Apunen

Matti Apunen Suomi-areena-tapahtumassa heinäkuussa 2009.
Veli Matti Apunen (s. 20. elokuuta 1960 Kotka) on suomalainen toimittaja ja poliittinen mielipidevaikuttaja, joka toimi Elinkeinoelämän valtuuskunnan johtajana vuosina 2010–2019. Tätä ennen hän oli päätoimittajana Aamulehdessä 1998–2010 ja Imagessa 1997–1998. Hän aloitti 1. syyskuuta 2019 Tampereen yliopistossa työelämäprofessorina informaatioteknologian ja viestinnän tiedekunnassa. Hän toimi jalkapallon Veikkausliigan puheenjohtajana vuosina 2017–2020. Apunen aloitti Yleisradion hallituksen puheenjohtajana toukokuussa 2021.
Elämä ja ura

Apunen kirjoitti ylioppilaaksi vuonna 1979 ja valmistui yhteiskuntatieteiden maisteriksi vuonna 1989 Tampereen yliopistosta. Hänen isänsä oli politiikantutkija ja Tampereen yliopiston kansainvälisen politiikan professori Osmo Apunen.
Apunen aloitti toimittajan uransa Aamulehdessä. Hän oli lehden kulttuuritoimittaja vuosina 1985–1994, jolloin hän seurasi etenkin elokuvia. Hänet palkittiin Kalle Kaiharin säätiön kulttuuripalkinnolla vuonna 1988. Vuosina 1995–1996 Apunen oli Aamulehden kehityspäällikkö ja 1997–1998 Imagen päätoimittaja. Vuonna 1998 Apunen siirtyi Aamulehden päätoimittajaksi ja toimi vastaavana päätoimittajana vuosina 2000–2010. Apunen on ollut myös Aamu-TV:n Jälkiviisaiden ja Ruben Stillerin juontaman televisio-ohjelma Pressiklubin journalistijäsen.
Apunen valittiin huhtikuussa 2010 Elinkeinoelämän valtuuskunnan johtajaksi. Hän aloitti tehtävässä elokuussa. Hän jätti tehtävän helmikuun lopussa 2019. Apunen on osallistunut useisiin Bilderberg-ryhmän kokouksiin vuosina 2011–2013.
Apunen valittiin huhtikuussa 2017 Veikkausliigan puheenjohtajaksi. Hän seurasi tehtävässä Lasse Lehtistä.
Apunen on kirjoittanut Evan johtajana kolumneja Helsingin Sanomiin noin kerran kuussa. Hän on kirjoittanut ja kääntänyt myös useita kirjoja.
Näkemyksiä

Syyskuussa 2010 Apunen esitti, että Journalistiliiton tulisi selvittää toimittajien puoluekantoja. Vuonna 2011 hän otti kantaa nimetöntä ja nimimerkillä kirjoittamista vastaan.
Matti Apunen on kertonut olevansa klassinen liberaali. Määritelmä perustuu ajatushautomo Liberassa toimivan Risto Harisalon ja Ensio Miettisen laajentamaan klassisen liberalismin määritelmään, jossa klassiseksi liberalismiksi on luettu myös poliittisen taloustieteen niin sanottu uusklassinen suuntaus. Apunen tunnetaan liike-elämän puolestapuhujana ja Björn Wahlroosin ja Jorma Ollilan kaltaisten talousvaikuttajien ajatusten levittäjänä.
Kirjat > Kirjoittajana

Apunen, Matti & Ylänen, Helena & Wuori, Matti: Krzysztof Kieślowski.  Like Kustannus, 1989.  ISBN 978-951-8-92925-6.
Apunen, Matti et al.: Holhouksen alaiset. Seitsemän näkymää ylisääntelyn Suomeen.  Taloustieto, 2012.  ISBN 978-951-628-562-0.  Teoksen verkkoversio.
Apunen, Matti et al.: Politiikan sekahaku. Mitkä asiat yhdistävät ja erottavat puolueita.  Taloustieto, 2013.  ISBN 978-951-628-587-3.  Teoksen verkkoversio.
Apunen, Matti et al.: Ken on maassa jämäkin? EVAn arvo- ja asennetutkimus 2015.  Taloustieto, 2015.  ISBN 978-951-628-628-3.  Teoksen verkkoversio.
Kirjat > Käännökset

Kieślowski, Krzysztof & Stok, Danusia: Kieślowski on Kieślowski.  (Kieślowski on Kieślowski, 1993)  Like Kustannus, 1994.  ISBN 978-951-5-78170-3.
Bernard, Jami: Tarantino on Tarantino.  (Quentin Tarantino. The man and his movies, 1995)  Like Kustannus, 1995.  ISBN 978-951-8-92925-6.
Rachman, Tom: Keskeneräiset.  (The Imperfectionists)  Paasilinna, 2011.  ISBN 978-952-5856-33-0.
Aiheesta muualla

Juho-Heikki Matilainen: Siperian mediatsaari. Aviisi 11/2005.
Yle
| --- | --- |
Radiokanavat:   Yle Radio 1  YleX  Yle Radio Suomi  Yle Sámi Radio  Yle Puhe (lakkautettu)  Yle Klassinen  Yle Vega  Yle X3M  Yle Mondo  Yle Sat 1  Yle Sat 2 
Televisiokanavat:   Yle TV1 (HD)  Yle TV2 (HD)  Yle Teema & Fem (Yle Fem, Yle Teema, HD)  TV Finland 
Uutispalvelut:   Yle Uutiset (selkokielinen, viittomakielinen)  Yle Urheilu  TV-nytt  Yle Ođđasat  Novosti Yle  Yle Uutisvahti  Sää  Yle Tiede 
Muut palvelut:   Yle Areena  Yle Elävä arkisto  Abitreenit  Digitreenit  Yle Oppiminen  Yle Uutisluokka  Yle Kioski 
Organisaatio:   Yleisradion hallintoneuvosto  Yleisradion hallitus  Yleisradion johtoryhmä  Ylen yksiköt  Svenska Yle  Yle Sápmi 
Muuta:   Pasilan linkkitorni  Merja Ylä-Anttila  Matti Apunen
Melissa Bowerman

| Melissa Bowerman> Henkilötiedot |
| --- | --- |
Syntynyt: 3. huhtikuuta 1942  Syracuse, New York, USA
Kuollut: 31. lokakuuta 2011 (69 vuotta)  Nijmegen, Alankomaat
Kansalaisuus:   amerikkalainen
Ammatti:  kielitieteilijä, psykologi
Puoliso:  Wijbrandt van Schuur
Lapset:  3
Muut tiedot
Järjestö:  Max Planck -instituutti
Melissa Bowerman (3. huhtikuuta 1942 – 31. lokakuuta 2011) oli yhdysvaltalainen kielitieteilijä ja psykologi.
Elämäkerta

Bowerman syntyi Syracusessa, New Yorkin osavaltiossa vuonna 1942. Hän opiskeli psykologiaa Stanfordin yliopistossa ja valmistui kandidaatiksi vuonna 1964. Hän jatkoi opintojaan Harvardissa sosiaalipsykologian parissa ja valmistui maisteriksi vuonna 1966 ja väitteli tohtoriksi 1971..
Bowermann oli naimisissa Wijbrandt van Schuurin kanssa. Parilla oli kolme lasta ja neljä lastenlasta. Hän kuoli Nijmegenissa, Alankomaissa 31. lokakuuta 2011..
Ura

Akateemisen uransa Bowerman aloitti Kansasin yliopistossa, jossa hän tutki lasten kehittymistä. Hän oli myös mukana yliopiston kielitieteellisessä yksikössä ja sai paikan apulaisprofessorina vuonna 1978. Hänen tutkimusintresseihinsä kuuluivat mm. äidinkielen oppiminen, kognitiivinen kehitys sekä kielen ja kognitioiden välinen suhde..
Vuosina 1999–2009 Bowerman toimi yleisen kielitieteen professorina Vrije Universiteit Amsterdamissa. Vuodesta 1989 hän myös teki tutkimusta psykolingvistiikan parissa Max Planck -instituutin psykolingvistiikan yksikössä Nijmegenissa..
Ura > Valikoituja teoksia

Bowerman, Melissa 1973: Early syntactic development: a cross-linguistic study with special reference to Finnish, Cambridge University Press, Cambridge.
Choi, S., Bowerman, M. 1991: Learning to express motion events in English and Korean: The influence of language-specific lexicalization patterns, Cognition, 41 (1-3), s. 83–121
Majid, A., Bowerman, M., Kita, S., Haun, D.B.M., Levinson, S.C. 2004: Can language restructure cognition? The case for space, Trends in Cognitive Sciences, 8 (3), s. 108–114.
Bowerman, Melissa, och Stephen C. Levinson (red.) 2001: Language Acquisition and Conceptual Development, Cambridge University Press, Cambridge.
Metsäkutoja

| Metsäkutoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Kutojat Ploceus
Laji::  bicolor
Kaksiosainen nimi
 Ploceus bicolor  Vieillot, 1819 
Katso myös
   Metsäkutoja Wikispeciesissä   Metsäkutoja Commonsissa 
Infobox OKNimi-testi OKIUCN-testi OK: 
Metsäkutoja (Ploceus bicolor) on kutojien heimoon kuuluva varpuslintu.
Levinneisyys

Metsäkutojaa tavataan Afrikan keski-, itä- ja eteläosissa. Lajia on kuvattu paikallisesti yleiseksi, ja sen kannankehitys on vakaa. Se on luokiteltu elinvoimaiseksi.
Mary Schapiro

Mary Schapiro
Mary L. Schapiro (s. 1955) on yhdysvaltalainen entinen rahoitusalan virkamies. Schapiro on toiminut eri tehtävissä valvovana virkamiehenä kaikkien presidenttien hallinnossa Ronald Reaganista lähtien. Barack Obama valitsi hänet 18. joulukuuta 2008 Securities and Exchange Commissionin eli SECin johtoon. Schapiron kausi loppui 14. joulukuuta 2012, minkä jälkeen hän on työskennellyt yksityisellä sektorilla.
Koulutus

Schapiro on valmistunut Franklin and Marshall College vuonna 1977. Vuonna 1980 suoritti Juris Doctor (J.D.) -tutkinnon George Washingtonin yliopistossa.
Aiheesta muualla

Mary Shapiro Finran sivustolla (Arkistoitu – Internet Archive)
Mary L. Shapiro Forbesin sivustolla (Arkistoitu – Internet Archive)
Mary L. Schapiro elämäkertatietoja
Nunatak

Nunatakeja Grönlannissa.
Nunatak (kalaallisut: nunataq) on vuorenhuippu, joka ei ole mannerjään peitossa, vaan työntyy esiin ympäröivästä jäätiköstä. Nunatakin eläimistö ja kasvisto voi olla jäätikön eristämää, kuten saaren kasvisto ja eläimistö voi olla valtameren eristämää. Nunatakit ovat yleensä särmikkäitä rapautumisesta johtuen, vastakohtana jään kuluttamalle pehmeämmän pinnanmuodon maastolle.
Sana nunatak tulee inuktitutista. Sitä on käytetty länsieurooppalaisissa kielissä ainakin 1880-luvulta lähtien.
Olivia (lehti)

| Olivia |
| --- | --- |

Julkaisija:  Bonnier Publications, myöhemmin Aller Media
Levikki:  46 333
Perustettu:  2007
Päätoimittaja:  Veera Luoma-aho
Kotimaa:  Suomi
Ilmestymistiheys:  12 numeroa vuodessa
Kieli:  suomi
Aiheesta muualla
Kotisivu
Olivia oli suomalainen kerran kuussa ilmestyvä naistenlehti. Olivian ensimmäinen numero ilmestyi 14. helmikuuta 2007. Lehden viimeisenä päätoimittajana toimi vuosina 2013–2017 Veera Luoma-aho. Painettu lehti lopetettiin syksyllä 2015.
Alun perin lehteä julkaisi Bonnier Publications, mutta se myi lehden Aller Medialle alkuvuodesta 2014.
Lehden levikki oli 42 788 (LT 2012), ja sillä oli 117 000 lukijaa. Naislukijamäärä oli 112 000 ja mieslukijamäärä 5 000.
Vuonna 2010 Olivia julkaisi Olivia shoppaa -nimisen sovelluksen iPhonelle.
Mint Condition

| Mint Condition |
| --- | --- |
 Mint Condition helmikuussa 2014
Tiedot
Tyylilaji:  R&B, soul, funk, new jack swing
Kotipaikka:  Minneapolis, Minnesota, Yhdysvallat
Laulukieli:  englanti
Jäsenet:  Stokley Williams   Ricky Kinchen   Homer O’Dell   Larry Waddell   Jeffrey Allen
Entiset jäsenet:  Keri Lewis Roger Lynch Ray Coleman Kenny Young
Levy-yhtiö:  Perspective, Elektra, Image, Shanachie, Kobalt
Aiheesta muualla
Kotisivut
Infobox OKNimi-testi OK: 
Mint Condition on 1980-luvulla perustettu yhdysvaltalainen R&B-yhtye Minneapolisista, Minnesotasta. Yhtyeen alkuperäiset jäsenet olivat Stokley Williams (laulu, rummut, lyömäsoittimet), Homer O’Dell (kitara), Larry Waddell (koskettimet, piano), Roger Lynch (Roger Troutmanin poika), Ray Coleman ja Kenny Young. Lynch, Coleman ja Young jättivät yhtyeen, jolloin heidät korvasivat koulukaverit Keri Lewis (koskettimet, syntetisaattori), Jeffrey Allen (saksofoni, koskettimet) ja Ricky Kinchen (bassokitara). Yhtye julkaisi esikoisalbuminsa Meant to Be Mint vuonna 1991.
Diskografia > Studioalbumit

Meant to Be Mint (1991)
From the Mint Factory (1993)
Definition of a Band (1996)
Life’s Aquarium (1999)
Livin’ the Luxury Brown (2005)
E-Life (2008)
7... (2011)
Music at the Speed of Life (2012)
Diskografia > Joulualbumit

Healing Season (2015)
Mike + The Mechanics

Mike + The Mechanics esiintymässä Sofia Rocks Fest -tapahtumassa 2011.
Mike + The Mechanics (osalla levyistä nimellä Mike and the Mechanics) on englantilainen rock-/popyhtye, joka perustettiin vuonna 1985 Genesiksen perustajajäsenen Mike Rutherfordin sivuprojektina. Yhtyeen tunnetuimpia kappaleita ovat ”Silent Running (On Dangerous Ground)”, ”All I Need Is a Miracle”, ”Over My Shoulder” ja ”The Living Years”.
Yhtyeen suurin hitti on vuonna 1989 julkaistu ”The Living Years”, joka nousi Yhdysvaltain ja Kanadan singlelistan ykköseksi ja toiseksi Isossa-Britanniassa. Samanniminen albumi oli listaykkösenä Yhdysvalloissa ja toisena Isossa-Britanniassa.
Kokoonpano

Mike Rutherford – kitara, basso, laulu
Paul Carrack – laulu, koskettimet, kitara (1985–)
Adrian Lee – koskettimet (1985–1995)
Jamie Moses – kitara (1999–)
Tim Renwick – kitara (1989–1991, 1995–1996)
B. A. Robertson – koskettimet, laulunkirjoitus
Peter Van Hooke – rummut ja lyömäsoittimet (1985–1995, 2004–)
Gary Wallis – rummut (1995–)
Paul Young – laulu ja lyömäsoittimet (1985–2000)
Albumit

1985 Mike + The Mechanics : listasijoitus #78 Iso-Britannia, #26 USA, #10 Kanada, #9 Saksa
1988 The Living Years : #2 Iso-Britannia, #1 USA, #12 Kanada, #16 Saksa.
1991 Word of Mouth : #11 Iso-Britannia, #107 USA, #24 Kanada
1995 Beggar on a Beach of Gold : #9 Iso-Britannia, #21 Saksa
1996 The Living Years (re-issue): #67 Iso-Britannia
1999 Mike + The Mechanics (aka M6) : #14 Iso-Britannia, #9 Saksa
2004 Rewired : #61 Iso-Britannia, #39 Saksa
2011 The Road
2017 Let Me Fly
2019 Out of the Blue
Albumit > Kokoelmalevyt

1996 Hits : #3 Iso-Britannia, #6 Saksa
2000 Favourites/The Very Best Of
2004 Rewired + Hits - The Latest + The Greatest : #42 Iso-Britannia
2014 The Singles 1985 – 2014
2018 Silent Running: The Masters Collection
Aiheesta muualla

Wikimedia Commonsissa on kuvia tai muita tiedostoja aiheesta .
A House of Many Rooms (fanisivusto)
Mike + The Mechanics Myspacessa (englanniksi)
Mick Jones

Mick Jones vuonna 1987
Mick Jones eli Michael Geoffrey Jones (s. 26. kesäkuuta 1955) on englantilainen kitaristi, lauluntekijä ja laulaja, joka soitti mm. The Clash -yhtyeessä.
Lapsuus ja nuoruus

Jones syntyi Etelä-Lontoossa sijaitsevassa Brixtonin kaupunginosassa. Hänen isänsä on kotoisin Walesista, kun taas hänen äitinsä on venäjänjuutalaista alkuperää. Jones vietti suuren osan lapsuudestaan isoäitinsä Stellan hoivissa vanhempien erottua ja Renee-äidin muutettua Yhdysvaltoihin. Ennen liittymistään The Clashiin Jones kävi taidekoulua muiden yhtyeen tulevien jäsenten tavoin.
The Clash

Ennen The Clashia Jones soitti kulttimaineeseen nousseessa proto-punk-yhtyeessä London SS yhdessä Tony Jamesin, Paul Simononin ja Terry Chimesin kanssa, joista kaksi jälkimmäistä soittivat myöhemmin myös The Clashissa.
London SS:n hajoamisen jälkeen Jones löysi yhdessä manageri Bernie Rhodesin ja bassokitaraa opettelevan Simononin kanssa laulaja Joe Strummerin yhtyeeseensä, joka tulisi myöhemmin muodostumaan The Clashiksi. Yhtyeen jäseniä olivat laulaja Joe Strummer, rumpali Topper Headon (Terry Chimes ensimmäisellä levyllä), basisti Paul Simonon sekä kitaristi Keith Levene, joka erosi bändistä ennen ensimmäisen albumin julkaisua.
Jones soitti kitaraa, lauloi ja sävelsi ja sanoitti yhdessä Joe Strummerin kanssa The Clashissa aina sen perustamisesta vuoteen 1983 asti, jolloin Strummer ja Simonon erottivat hänet erimielisyyksien vuoksi. Kaiken kaikkiaan Jones soitti viidellä bändin kuudesta albumista.
Big Audio Dynamite

The Clash -vuosien jälkeen Jones soitti lyhyen aikaa perustamassaan General Public -yhtyeessä ja tämän jälkeen vuosina 1984–1997 niin ikään perustamassaan Big Audio Dynamite -yhtyeessä, jonka toiseen albumiin Joe Strummerkin teki kappaleita. Big Audio Dynamite kohosi kohtalaiseen menestykseen varsinkin uransa alkuvuosina. Yhtyeen tunnetuin kappale on ensimmäisen levyn  single E=MC².
Carbon/Silicon

Big Audio Dynamiten aikana ja jälkeen Jones vaikutti musiikkimaailmassa tuottajana, tuottaen esimerkiksi molemmat The Libertines-yhtyeen pitkäsoitoista, joista ensimmäisestä hän voitti myös palkintoja.
Tällä hetkellä Mick Jones soittaa perustamassaan yhtyeessä Carbon/Silicon. Yhtyeen toinen perustajajäsen on Jonesin pitkäaikainen ystävä, Generation X-basisti Tony James. Carbon/Siliconin ensimmäinen virallinen single "The News" julkaistiin kesäkuussa 2007.
Aiheesta muualla

Revolution Rock
Big Audio Dynamite Fan Site (Arkistoitu – Internet Archive)
Carbon/Silicon Official Website (Arkistoitu – Internet Archive)
Official Carbon/Silicon Fan Site
Wikimedia Commonsissa on kuvia tai muita tiedostoja aiheesta .
The Clash
| --- | --- |
Studioalbumit:   The Clash  Give 'Em Enough Rope  London Calling  Sandinista!  Combat Rock  Cut the Crap 
Muita:   Career Opportunities  I Fought the Law  Know Your Rights  Lost in the Supermarket  Should I Stay or Should I Go  The Singles
METAR

METAR on säähavainnon standardoitu tallennus- ja viestitysmuoto, jota käytetään lentosääpalvelussa. Se on Yhdysvaltain NOAA:n mukaan lyhenne ranskankielisistä sanoista "METeorological Aerodrome Report" ja ranskalaisten mukaan lyhenne sanoista "METeorological Airport Report". Suurelta osin METAR:n koodiin perustuu myös lentopaikkaennustesanoma TAF.
Siinä ilmoitetaan lentokentän lämpötila-, näkyvyys- ilmanpaine- ja sääilmiötietoja kuten synop-sanomassakin ja sen lisäksi mm. ilmanpaine merenpinnassa (QNH), kiitotienäkyvyys (RVR) ja eri pilvikerrosten korkeuksia.
Havainto tehdään yleensä puolen tunnin välein ja se välitetään kansainvälisessä ilmaliikenteen viestiverkossa.
Kerättyjen tietojen perusteella voidaan tehdä lentosuunnitelmat (reitti, varakenttä, polttoaineen tarve).
Sään merkittävästi muuttuessa metarien välillä tehdään SPECI-sanoma, jonka koodi on kuten METARissa. SPECI-sanomaa käytetään Suomessa vain sotilasilmailussa.
METAR-sanomia voi lukea mm. Yleisradion Teksti-TV:n sivuilta 428–429. Nykyinen, vakiomuotoinen METAR-sanoma otettiin käyttöön vuonna 1968 (USA:ssa 1996), jota ennen eri valtioilla oli omat sääsanomamuotonsa. Kuitenkin edelleenkin eri maiden sanomissa on pieniä muotoeroja. Valtaosa METAR:n lyhenteistä juontaa juurensa ranskan kielestä, joka oli tuon ajan ilmailussa eräs valtakieli. Joissakin maissa METAR-sanomia lähetetään myös selväkielisenä, jatkuvana lähetteenä ilmailuradiotaajuuksilla, ATIS-lähetteen tapaan. Suomessa tämä VOLMET-niminen palvelu oli käytössä kesäkuuhun 2023 saakka.
Sääviestin muoto

Koodi on muotoa:
CCCC GGggZ dddff(f)Gfmfm (KMH ou KT ou MPS) dndndnVdxdxdx (VVVVDv Vx VxVxVxDv ou CAVOK) (RDR DR/VRVRVRVRI ou RDRDR/VRVRVR VRVVRVRVRVRi) w'w'(ww) (NsNsNs hshshs ou VVhs hshs ou SKC) T'T'/T'dT'd Q PHPHPHPH REw'w' (WS_TKOF_RWY DRDR et/ou WS_LDG_RWYDRDR)
jossa:
CCCC on lentokentän koodi
GGggZ on mittausajankohta
dddff(f)Gfmfm on tuulitieto  ja dndndnVdxdxdx kuvaa tuulen suunnan vaihtelua
VVVVDv Vx VxVxVxDv tai CAVOK on näkyvyys. CAVOK tulee sanoista "Ceiling and Visibility OK", pilvet ovat näkölentosäännöillä lentoa varten korkealla ja näkyvyys yli 10 km.
RDR DR/VRVRVRVRI tai RDRDR/VRVRVR VRVVRVRVRVRi on kiitotienäkyvyys
w'w'(ww) sääkoodit
NsNsNs hshshs tai VVhs hshs tai SKC kuvaa pilvisyyden
T'T'/T'dT'd kuvaa vallitsevan lämpötilan ja kastepisteen lämpötilan. Alle 0 °C:n lämpötilat merkitään siten, että lämpötilan arvon eteen tulee kirjain M (Minus).
Q PHPHPHPH paine merenpinnalla
REw'w' edellisen mittausajankohdan sääkoodit
WS_TKOF_RWY DRDR et/ou WS_LDG_RWYDRDR  Muita tietoja: kiitotien kitkakerroin